Tojikiston poytaxti Dushanbe shahri yaqinida joylashgan neft bazasida portlash yuz berishi oqibatida 4 kishi halok bo‘lgan. "13 oktabr kuni mahalliy vaqt bilan soat 18:00da, Moskva vaqti bilan soat 16:00da Ro‘dakiy tumanidagi Arboboxun qishlog‘ida joylashgan neft bazasida portlash yuz berdi. Portlashga xavfsizlik texnikasi qoidalariga rioya qilinmagani sabab bo‘lgan", deyiladi Tojikiston IIV xabarida. Ushbu hodisa tufayli voqea joyidagi 4 kishi halok bo‘lgan va bir qancha ishchilar jarohatlanib, shifoxonalarga yetkazilgan. Bu baza «Gazprom neft — Tadjikistan» tomonidan ijaraga olingani aytilgan.